**ΕΝΩΣΗ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ)**

[**www.dimosiodikaio.gr**](http://www.dimosiodikaio.gr/)

Ηλεκτρονικό επιστημονικό περιοδικό

**«ΔΗΜΟΣΙΟ ΔΙΚΑΙΟ»**

[www.publiclawjournal.com](http://www.publiclawjournal.com/)

**4ο Ετήσιο Επιστημονικό Συνέδριο της Ένωσης Ελλήνων Δημοσιολόγων (ΕΕΔ)**

**Ρόδος, Παρασκευή 12 και Σάββατο 13  *Μαΐου*2017**

**Το 4ο Ετήσιο Επιστημονικό Συνέδριο της Ένωσης Ελλήνων Δημοσιολόγων (ΕΕΔ) θα πραγματοποιηθεί στην Ρόδο την Παρασκευή 12 (10 Π.Μ. - 8 Μ.Μ.) και το Σάββατο 13 Μαϊου (10 Π.Μ. - 8 Μ.Μ.) 2017 σε συνεργασία με τον Δικηγορικό Σύλλογο Ρόδου.** Εγγραφές Συνέδρων γίνονται ηλεκτρονικά στο **4syn.eed@gmail.com.**

Προσκαλούνται όλα τα Μέλη της Ένωσης Ελλήνων Δημοσιολόγων (ΕΕΔ) να εγγραφούν ηλεκτρονικά Σύνεδροι και να παρακολουθήσουν το 4ο ετήσιο Συνέδριο. Το Συνέδριο θα πραγματοποιηθεί στις αίθουσες επιστημονικών εκδηλώσεων του Δικηγορικού Συλλόγου Ρόδου στην Πόλη της Ρόδου. Το ετήσιο επιστημονικό Συνέδριο είναι ο χώρος επιστημονικής συνάντησης των Δημοσιολόγων από όλη την Ελλάδα και το Εξωτερικό.

Η συμμετοχή των Συνέδρων και των Ομιλητών στις εργασίες του Συνεδρίου είναι δωρεάν. Κάθε συμμετέχων καλύπτει μόνος του όλα τα έξοδά του. Παρακάτω επισυνάπτεται ενδεικτική λίστα με ξενοδοχεία στην Ρόδο σε ειδικές τιμές για τους Συνέδρους. Λόγω του ότι αυτή την στιγμή τα αεροπορικά εισιτήρια για Ρόδο για την περίοδο του Συνεδρίου είναι σε καλές τιμές, προτρέπονται όσοι θέλουν να παρακολουθήσουν το Συνέδριο, να μεριμνήσουν έγκαιρα για την μετακίνησή τους,

Στους Συνέδρους στην Ρόδο θα προσκομιστεί ηλεκτρονικά το Βιβλίο των Πρακτικών του 3ου Συνεδρίου που πραγματοποιήθηκε τον Απρίλιο του 2016 στο Ηράκλειο Κρήτης αλλά και οι ανακοινώσεις των workshops του 4ουΣυνεδρίου.

 Ενόψει του Συνεδρίου προσκαλούνται όλοι οι κάτοχοι Μεταπτυχιακού Διπλώματος Δημοσίου Δικαίου ή Ευρωπαϊκού Δικαίου ή Δημόσιας Διοίκησης να υποβάλουν ηλεκτρονικά (στο [info@dimosiodikaio.gr](mailto:info@dimosiodikaio.gr)) αίτηση εγγραφής μέλους στην Ένωση Ελλήνων Δημοσιολόγων (αναλυτικές πληροφορίες για την διαδικασία εγγραφής σε [www.dimosiodikaio.gr](http://www.dimosiodikaio.gr/)). H πρόσκληση ισχύει και για όλους τους Διοικητικούς Δικαστές.

Υπενθυμίζεται ότι η προθεσμία για την ηλεκτρονική υποβολή προτάσεων ανακοινώσεων στο Συνέδριο από τα Μέλη της ¨Ένωσης λήγει την Τετάρτη 1 Μαρτίου 2017 (βλ. αναλυτικά παρακάτω).

……………………………………………………………………………………………………………………………………………….

Ενδεικτικώς προτεινόμενα ξενοδοχεία στη Ρόδο για το 4ο Ετήσιο Επιστημονικό Συνέδριο

|  |  |  |  |  |
| --- | --- | --- | --- | --- |
| **ΞΕΝΟΔΟΧΕΙΑ** | **ΜΟΝΟΚΛΙΝΟ** | **ΔΙΚΛΙΝΟ** | **ΤΡΙΚΛΙΝΟ** | **ΤΕΤΡΑΚΛΙΝΟ** |
| 1.Savoy \*\*  [2241 020721](javascript:void(0)) | 20 ευρώ με πρωινό | 32 ευρώ με πρωινό | 45 ευρώ με πρωινό | - |
| 2.Lydia\*\*\*  22410-22871 | 30 ευρώ με πρωινό | 40 ευρώ με πρωινό | 55 ευρώ με πρωινό | 70 ευρώ με πρωινό |
| 3.Plaza\*\*\*\*  (παιδιά κάτω των 9 ετών δωρεάν)  22410 43409 και κρατήσεις μέσω ειδικού κωδικού στο Internet.EEDRHO2017 | -75 ευρώ μόνο πρωινό .  -85 ευρώ με ημιδιατροφή  -95 ευρώ με πλήρη διατροφή. | -85 ευρώ μόνο πρωινό.  -105 ευρώ με ημιδιατροφή  -125 ευρώ με πλήρη διατροφή. | -100 ευρώ μόνο πρωινό.  -130 ευρώ με ημιδιατροφή.  -160 ευρώ με πλήρη διατροφή. |  |
| 4.Mediteranean\*\*\*\*\*  2241097100 | -74 ευρώ  (με θέα στη θάλασσα).  -66 ευρώ (με πλαϊνή θέα στη θάλασσα).  -60 (με θέα στον κήπο). | -90 ευρώ (με θέα στη θάλασσα).  -87 ευρώ (με πλαϊνή θέα στη θάλασσα).  -79 ευρώ(με θέα στον κήπο). | -120 ευρώ  (με θέα στη θάλασσα).  -117 ευρώ  (με πλαϊνή θέα στη θάλασσα).  -109 ευρώ  (με θέα στον κήπο). | - |
| 5.Rodos Palace\*\*\*\*\*  2241025222 | 80 ευρώ με πρωινό | 90 ευρώ με πρωινό | 120 ευρώ με πρωινό | 160 ευρώ με πρωινό |

Ενδεικτικώς προτεινόμενα ξενοδοχεία στη Ρόδο για το 4ο Ετήσιο Επιστημονικό Συνέδριο της Ένωσης Ελλήνων Δημοσιολόγων (ΕΕΔ) σε συνεργασία με τον Δικηγορικό Σύλλογο Ρόδου

Διευκρινιστικά:

-Το διήμερο επιστημονικό Συνέδριο θα πραγματοποιηθεί την Παρασκευή 12 και Σάββατο 13 Μαΐου 2017 και ώρες 10 ΠΜ - 8 ΜΜ

-Κάθε Σύνεδρος αναλαμβάνει μόνος του τα έξοδα μεταφοράς και διαμονής του. Η συμμετοχή στο Συνέδριο είναι δωρεάν για τους εγγεγραμμένους συνέδρους.

-Τα ενδεικτικώς προτεινόμενα ξενοδοχεία, εκτός του Rodos Palace, που απέχει 4χλμ από το κέντρο, βρίσκονται κεντρικά της πόλης της Ρόδου, πάρα πολύ κοντά στα γραφεία του Δικηγορικού Συλλόγου Ρόδου όπου θα πραγματοποιηθεί το Συνέδριο και μπορεί να μεταβεί κανείς με τα πόδια.

-Για τις κρατήσεις πρέπει να αναφέρεται η συμμετοχή στο Συνέδριο, ώστε να υπάρχουν οι παραπάνω ειδικές εκπτώσεις.

-("\*" ) Περιγράφεται η αξιολόγηση των ξενοδοχείων με βάση τα "Αστέρια" τους.

…………………………………………………………………………

**Διαδικασία Υποβολής Προτάσεων Ανακοινώσεων-Μελετών:**

**Προσκαλούνται τα Μέλη της Ένωσης Ελλήνων Δημοσιολόγων (ΕΕΔ)** που επιθυμούν,να αποστείλουν ηλεκτρονικά τον τίτλο και μια περίληψη της πρότασης ανακοίνωσής τους (έως 700 λέξεις και υποχρεωτικά εμπίπτουσα στις άνω 7 θεματικές του Συνεδρίου) το αργότερο **μέχρι την Τετάρτη 1 Μαρτίου 2017** στην ηλεκτρονική διεύθυνση του Συνεδρίου: **4syn.eed@gmail.com.**

Η περίληψη παρακαλούμε να συνοδεύεται από τα εξής στοιχεία: τίτλο του άρθρου, όνομα και ιδιότητα συγγραφέα, λέξεις-κλειδιά (μέχρι πέντε), τηλέφωνο και ηλεκτρονική διεύθυνση.

**Η επιλογή των ανακοινώσεων** και η γνωστοποίησή της στους ενδιαφερομένους **θα πραγματοποιηθεί την Δευτέρα 13 Μαρτίου 2017. Τα άρθρα επί των εγκριθεισών ανακοινώσεων για τις κλασικές συνεδρίες (ως 6000 λέξεις) και για τα workshops (ως 3500 λέξεις) θα πρέπει να έχουν σταλεί στην επιστημονική και οργανωτική επιτροπή του Συνεδρίου στην ηλεκτρονική διεύθυνση** [**4syn.eed@gmail.com**](mailto:4syn.eed@gmail.com) **το αργότερο μέχρι την Παρασκευή 7 Απριλίου 2017.**

Όσοι αποστέλλουν προτάσεις ανακοίνωσης βεβαιώνουν ότι, εφόσον γίνουν αποδεκτές από την επιστημονική επιτροπή του Συνεδρίου οι προτάσεις τους, θα συμμετάσχουν με φυσική παρουσία στο Συνέδριο και θα στείλουν εντός της προθεσμίας το κείμενό τους. Τα εγκριθέντα άρθρα επί των ανακοινώσεων του Συνεδρίου θα δημοσιευτούν στο Εbook του Συνεδρίου. Απαιτείται ειδική άδεια από την Επιστημονική Επιτροπή του Συνεδρίου προκειμένου να δημοσιευτούν αργότερα και αλλού.

Ανάλογα με τον αριθμό και το περιεχόμενο των επιλεγέντων ανακοινώσεων οι συνεδρίες θα πραγματοποιηθούν με την κλασική μορφή ή με την μορφή workshop. **Η θεματική Συνταγματική Αναθεώρηση θα αναπτυχθεί σίγουρα με την μορφή workshop και σε συγκεκριμένες 5 υποθεματικές και για αυτό τον λόγο επισυνάπτεται για αυτήν αρχείο με ειδικές οδηγίες.**

**WORKSHOP «ΣΥΝΤΑΓΜΑΤΙΚΗ ΑΝΑΘΕΩΡΗΣΗ»**

Στα πλαίσια του 4ου Ετήσιου Επιστημονικού Συνεδρίου της Ένωσης Ελλήνων Δημοσιολόγων (ΕΕΔ) στην Ρόδο (12 και 13 Μαίου 2017) θα πραγματοποιηθεί εργαστήριο (workshop) με αντικείμενο την Συνταγματική Αναθεώρηση. Για λόγους καλύτερης οργάνωσής του θα απαιτηθεί η προηγούμενη επιβεβαίωση της συμμετοχής από τους ενδιαφερόμενους (discussants).

Στο πλαίσιο αυτό, απευθύνεται, εξάλλου, πρόσκληση στα μέλη της Ενώσεως, που ενδιαφέρονται σχετικά, να συμμετέχουν στο εν λόγω workshop με γραπτές εισηγήσεις **(εκτάσεως ως 3500 λέξεις).** Όσοι υποβάλλουν προτάσεις ανακοίνωσης **(μέχρι την Τετάρτη 1 Μαρτίου 2017** στην ηλεκτρονική διεύθυνση του Συνεδρίου: **4syn.eed@gmail.com)**, βεβαιώνουν ότι, εφόσον γίνουν αποδεκτές από την Επιστημονική Επιτροπή οι προτάσεις τους, θα συμμετάσχουν στο Συνέδριο με φυσική παρουσία και θα αποστείλουν το άρθρο τους για το workshop μέχρι .

Οι ενδιαφερόμενοι καλούνται να επιχειρηματολογήσουν γραπτώς υπέρ της μιας ή της άλλης θέσης στα εξής ζητήματα:

**Α) Αρμοδιότητες Προέδρου της Δημοκρατίας**

α) Υπέρ της διατήρησης των σχετικών συνταγματικών διατάξεων

β) Υπέρ της ενίσχυσης του ρόλου του Προέδρου της Δημοκρατίας

**Β) Σχέσεις Κράτους-Εκκλησίας**

α) Υπέρ της διατήρησης του status quo

β) Υπέρ του χωρισμού Κράτους-Εκκλησίας

**Γ) Οικονομικό Σύνταγμα-Ιδιωτικοποιήσεις**

α) Υπέρ της θέσπισης χρεοφρένου

β) Κατά της θέσπισης χρεοφρένου

γ) Υπέρ της θέσπισης διατάξεων που απαγορεύουν την ιδιωτικοποίηση ορισμένων τομέων δραστηριότητας του Δημοσίου και συγκεκριμένων δημοσίων αγαθών

δ) Τροποποίηση του άρθρου 106 του Συντάγματος

**Δ) Ανώτατη Εκπαίδευση**

α) Υπέρ της ίδρυσης ιδιωτικών πανεπιστημίων

β) Κατά της ίδρυσης ιδιωτικών πανεπιστημίων

**Ε) Οργάνωση και Δικαιοδοσία Δικαστηρίων**

α) Υπέρ της θέσπισης συστήματος ενιαίας δικαιοδοσίας

β) Υπέρ της διατηρήσεως του υφισταμένου συστήματος

γ) Υπέρ της ίδρυσης Συνταγματικού Δικαστηρίου

Οι αποδεχθείσες από την επιστημονική επιτροπή εισηγήσεις θα αποσταλούν ήδη τον Απρίλιο σε όλους τους μετέχοντες στο workshop αλλά και σε όλους του ηλεκτρονικά εγγεγραμμένους Συνέδρους, προκειμένου να οργανωθεί πληρέστερα ο διάλογος.

Οίκοθεν νοείται ότι τα ως άνω ζητήματα θα συζητηθούν στο workshop ανάλογα με την εκδήλωση ενδιαφέροντος από τα Μέλη της Ενώσεως. Δεν θα επεκταθεί πάντως το workshop και σε άλλα ζητήματα πέραν των άνω 5. Κατά τα λοιπά ισχύουν οι ημερομηνίες, οι όροι και οι οδηγίες της πρόσκλησης υποβολής ανακοινώσεων.

Εκ μέρους του ΔΣ της Ένωσης Ελλήνων Δημοσιολόγων (ΕΕΔ) και της Επιστημονικής και Οργανωτικής Επιτροπής του Συνεδρίου

Ο Πρόεδρος της Ένωσης Ελλήνων Δημοσιολόγων (ΕΕΔ)

Δρ. Βασίλης Γ. Τζέμος